jkorsvik/nowiki_second_scrape_merged huggingface dataset:
Montu

Montu (gammelegyptisk: mntw, også transkribert som Mont, Monthu, Montju, eller Menthu) er i henhold til oldtidens egyptiske religion og mytologi en krigsgud med hode til en falk. Han var også forstått som en solgud. Hans navn er antatt avledet fra en nomade. Han hovedsakelig dyrket i Tebens nome (distrikt) i Armant (Hermonthis), Madu (Medamud), Djerti (El-Tod), og Karnak.Han var kjent siden Det gamle rike, framstilt med hode til en falk, fjærekrone, solskive og to uraeusslanger. Som krigsgud kjempet han mot gudenes fiender og sto ved kongens side i kamp. Allerede i Mellomriket ble oksekult tilegnet ham, antagelig for å forsterke det krigerske elementet.


== Sol- og krigsgud ==

Montu synes være blant de eldste guddommene i oldtidens Egypt. Det synes som om han opprinnelig var en lokal form for solgud dyrket i Armant, hovedstaden i den tebanske nome. Navnet har betydning «nomade», og opprinnelig en manifestasjon av den glohete effekten fra solen Ra, og som sådan opptrer han ofte under epitetet Montu-Ra. Det destruktive i dette førte til at han fikk en status som en kriger, og til sist ble han en krigsgud.
Hans kult var etablert i Teben i løpet av 11. dynasti og han fikk epitetet «herre av Teben». På denne tiden var det kongelige hoff i Teben og dermed ble Montu en mektig statsgud assosiert med farao. Tre konger tok tronenavnet Montuhotep («Montu er fornøyd»), men mest kjente av disse var Montuhotep I som forente Øvre og Nedre Egypt til et rike etter urolighetene i Første mellomepoke i Egypt.I 12. dynasti ble hans posisjon som statsgud overtatt av Amun, og Montu ble forstått mer som en krigsgud enn som et aspekt av solen.


== Oksekult ==
Grunnet assosiasjonen med rasende okser med styrke, kraft og krig, ble Montu også forstått som at han manifesterte seg selv i form av hvit okse med et svart ansikt som ble omtalt som Bakha. Egypts største hærførerkonger kalte seg «Mektige okser, sønner av Montu». I en berømt fortelling om slaget ved Kadesj, ble det sagt om Ramses II at da han så fienden «raste han mot dem som Montu, herren av Teben».Tempelet til Montu ved Madu begynte antagelig i løpet av Det gamle rike. Et av templene til Montu lå ved siden av festningen ved Uronarti på en øy i Nilen nedenfor andre katarakt. Det fra tiden til Mellomriket og 19. Dynasti. I løpet av Det nye rike ble store og imponerende templer bygget for Montu i Armant. Denne byens greske navn var Hermonthis, og betyr «Montus land».
Montu hadde flere hustruer, inkludert Tenenet (bryggeriets gudinne), Iunit og den hunkjønnsformen av Ra, Raettawi, alle mindre gudinner.


== I kunsten ==
Montu ble framstil som en menneske med hodet til en falk, eller hodet til en okse. Han bar fjærekrone, solskiven og to uraeusslanger. Falken representerte himmelen og oksen styrke og krig. Han kunne holde ulike våpen i hendene, blant annet krumsabel, kniver, og pil og bue.


== Referanser ==


== Eksterne lenker ==
(en) Montu – kategori av bilder, video eller lyd på Commons
Total Fucking Obliteration

Total Fucking Obliteration er en death metal-utgivelse fra 2005 av Obliteration.


== Sporliste ==
«The Smell of Rotten Entrails»
«Baptized in Vomit»
«Total Fucking Obliteration»
«Legion of the Damned»
Something Wicked This Way Comes

Something Wicked This Way Comes er Iced Earths femte studioalbum fra 1998.


== Sporliste ==
«Burning Times» (3:43)
«Melancholy (Holy Martyr)» (4:47)
«Disciples of the Lie» (4:03)
«Watching Over Me» (4:28)
«Stand Alone» (2:44)
«Consequences» (5:36)
«My Own Savior» (3:39)
«Reaping Stone» (4:01)
«1776» (3:33)
«Blessed Are You» (5:05)
«Prophecy» (6:18)
«Birth of the Wicked» (4:16)
«The Coming Curse» (9:33)Den japanske digipack-versjonen inneholder også bonussporet «Stormrider» live på Wacken Open Air 1998.


== Besetning ==
Matt Barlow – Vokal
Jon Schaffer – Gitar og Vokal
James MacDonough – Bass


=== Gjestemusikere ===
Larry Tarnowski – Gitarsoloer på alle sangene utenom «Watching Over Me»
Mark Prator – Trommer
Susan McQueen – Fløyte på «1776»
Howard Helm – Piano-intro på «The Coming Curse»
Tracy Marie LaBarbera – Koring på «Melancholy (Holy Martyr)», «Watching Over Me» og  «The Coming Curse»
Jim Morris – Keyboard, koring og gitarsolo på «Watching Over Me»
Roger Hughes – Mandolin på «Blessed Are You»


== Eksterne lenker ==
(en) Something Wicked This Way Comes på Discogs 
(en) Something Wicked This Way Comes på MusicBrainz
Vest-Agder-museet IKS

Vest-Agder-museet IKS er et konsolidert, kulturhistorisk museum med elleve avdelinger. Avdelingene ligger i Kristiansand, Vennesla, Mandal, Lindesnes, Farsund og Flekkefjord, med fellesadministrasjon i Kristiansand.


== Avdelinger ==
Flekkefjord museum
Lista museum (tidl. Listamuseet)
Kristiansand museum (tidl. Vest-Agder fylkesmuseum i Vige)
Mandal museum
Setesdalsbanen (i Vennesla)
Sjølingstad Uldvarefabrik (i Lindesnes kommune, 8 km vest for Mandal)
Gimle Gård (i Kristiansand)
Kristiansand kanonmuseum (Møvik fort)
Odderøya museumshavn
DS «Hestmanden», Norsk krigsseilermuseum
Tingvatn fornminnepark og besøkssenter


== Eksterne lenker ==
Vest-Agder-museet IKS, hjemmeside
Barrow-in-Furness

Barrow-in-Furness er en middelstor industriby i Cumbria, nordvest i England, kjent for sine skipsbyggingstradisjoner. Byen som oftest bare forkortes til Barrow ligger ytterst på Furnesshalvøya sørvest i grevskapet Cumbria. 
Barrow er den største byen i distriktet Barrow-in-Furness og det største befolkningssenteret på Furness.
Den var bare en liten landsby helt til midt på 1800-tallet, da den industrielle revolusjon ga startskuddet til eksplosiv vekst. Byen ble hjemsted for flere stål- og jernverk, og det beskyttede sundet mellom halvøya og Walney Island ga den perfekte beliggenhet for etableringen av skipsverft.
Den opprinnelige drivkraften kom med utbyggingen av jernbanen til området, men på slutten av 1800-tallet var Barrow hjemsted for det største stålverket i verden, foruten at byen allerede var det betydelige senteret for skipsbygging den fortsatt er.Skipsverftet ble en storskala produsent av marinefartøyer og spesialiserte seg i økende grad på undervannsbåter. De siste 60 årene utgjorde atomubåter størstedelen av produksjonen. Alle Storbritannias Vanguard-klasse ubåter, utstyrt med Trident-raketter, som utgjør hoveddelen av Storbritannias kjernefysiske slagkraft, ble bygget ved skipsverftet i Barrow. Slutten av den kalde krigen, og de påfølgende kuttene i militære budsjetter, medførte stor arbeidsløshet i området.
Barrow-in-Furness er hjembyen til fotballaget Barrow AFC og til rugbylaget Barrow Raiders.


== Referanser ==


== Eksterne lenker ==
Barrow Borough Council
NW Evening Mail
Webbaviation Barrow Gallery
Gamle og nye bilder fra Barrow
Labroidei

Labroidei er en undergruppe av piggfinnefisker. Den omfatter ciklidene, som lever i ferskvann, og er en av de mest artsrike familiene av virveldyr. De fleste andre artene lever på grunt vann i havet. Til denne gruppen hører jomfrufiskene og papegøyefiskene, som lever på korallrev. Størst utbredelse har leppefiskene, som er de eneste representantene for gruppen i Norge. 
En fylogenetisk undersøkelse fra 2005 viser at Odacidae og papegøyefiskene hører til blant leppefiskene. En velger likevel å følge en mer tradisjonell inndeling her.


== Referanser ==


== Litteratur ==
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) Labroidei – oversikt og omtale av artene i WORMS-databasen 
(en) Labroidei i Encyclopedia of Life 
(en) Labroidei hos Fauna Europaea 
(en) Labroidei hos Fossilworks 
(en) Labroidei hos ITIS 
(en) Kategori:Labroidei – bilder, video eller lyd på Wikimedia Commons 
Labroidei – detaljert informasjon på Wikispecies
Horror Show

Horror Show er Iced Earths sjette studioalbum fra 2001.


== Sporliste ==
«Wolf» (5:20) – inspirert av The Wolf Man
«Damien» (9:12) – inspirert av The Omen
«Jack» (4:12) – inspirert av Jack the Ripper
«Ghost of Freedom» (5:12)
«Im-Ho-Tep (Pharaoh's Curse)» (4:45) – inspirert av The Mummy
«Jeckyl and Hyde» (4:39) – inspirert av Dr. Jekyll og Mr. Hyde
«Dragon's Child» (4:20) – inspirert av Den sorte lagune
«Frankenstein» (3:50) – inspirert av Frankenstein
«Dracula» (5:54) – inspirert av Dracula
«The Phantom Opera Ghost» (8:41) – inspirert av The Phantom of the OperaLimited edition-utgaven inneholder også bonussporet «Transylvania» (Iron Maiden-cover) og et 70 minutter langt intervju med Jon Schaffer.


== Besetning ==
Matt Barlow – Vokal
Larry Tarnowski – Gitar
Jon Schaffer – Akustisk og elektrisk gitar, keyboard, mandolin og vokal
Richard Christy – Trommer


=== Gjester ===
Yunhui Percifield – Vokalist på «The Phantom Opera Ghost» som «Christine» og koring
Richie Wilkison – Koring
Rafaela Farias – Koring
Sam King – Koring
Jim Morris – Koring, keyboard og gitarsolo på «Ghost of Freedom»
Howard Helm – Pipeorgel på «The Phantom Opera Ghost»
Steve DiGiorgio – Bass


== Eksterne lenker ==
(en) Horror Show på Discogs 
(en) Horror Show på MusicBrainz 
(en) Horror Show på AllMusic
Wosret

Wosret eller Wosyet (også Useret eller Usret) er i henhold til oldtidens egyptiske religion og mytologi en gudinne med et kultsenter i Teben i Øvre Egypt. Navnet betyr «den mektige/sterke».


== Betydning ==
Wosret ble æret i mellomriket i Teben hvor hun opprinnelig ble oppfattet som en vokter av kulten, og som en beskytter av den unge Horus, og er derfor også en generell beskytter av ungdommen. Under det tolvte dynasti vokste hennes betydning og tre faraoer ble navngitt som hennes sønner; eksempelvis Senwosret (Se-en-Uset), «mannen tilhører [sønnen] Wosret». I gresk oversettelse ble det Sesostris. Hun ble senere identifisert med Isis og Hathor, og som et aspekt av sistnevnte. Det er mulig hun var en tidlig gemalinne av guden Amun ved Karnak, men senere ble hun erstattet av Mut, skjønt det er mulig at Mut ganske enkelt er et senere navn for Wosret. Hun ble æret fram til den greske, ptolemeiske epoken.


== Framtoning ==
I ikonografien er hun avbildet som gudinne med kattehode, bevæpnet med to kniver, eller som en slange med løvehode. Hun kunne også bli vist en høy krone, og med maktsymbol som Was-septer. Andre våpen kunne være bue og piler.
Hun ble sjelden avbildet, og det er ingen templer som er blitt identifisert som hennes.


== Referanser ==


== Litteratur ==
Bonnet, Hans (2000): Reallexikon der ägyptischen Religionsgeschichte. Berlin/ New York: de Gruyter, ISBN 3-11-016884-7.
Ray, John (2002 ): Reflections of Osiris: lives from ancient Egypt, Oxford University Press
Wilkinson, Richard H. (2003): Die Welt der Götter im Alten Ägypten. Glaube – Macht - Mythologie. Stuttgart: Theiss, ISBN 3-8062-1819-6, s. 169.
Barrow (Rutland)

Barrow er en liten landsby og et verdslig sogn i regionen Øst-Midlands i grevskapet Rutland i England. Den ligger rundt 8 km nordøst for Oakham, og 140 km nord for hovedstaden London. Det har et areal på 4.1 km². Ved folketellingen i 2001 hadde landsbyen og sognet, inkludert landsbyen Cottesmore, en befolkning på 67 innbyggere, og ved 2011 var befolkningen fortsatt under 100 personer.


== Referanser ==


== Eksterne lenker ==
(en) Barrow, Rutland – kategori av bilder, video eller lyd på Commons

Barrow
Geir Hoff

Geir Hoff (født 14. februar 1965 i Bergen) er en norsk tidligere ishockeyspiller. 
Etter sin aktive karriere har Hoff jobbet som ekspertkommentator for TV2, samt vært ansatt som trener for Wang Toppidrettsgymnas. Han var også trener for guttelaget til Hasle/Løren, hvor blant annet sønnene Ludvig og Magnus spilte.


== Biografi ==
Geir Hoff vokste opp med ishockey i Groruddalen og Hasle/Løren. Han var en allsidig spiller, men ble i løpet av karrieren mest brukt som «løper»/«forward». Han studerte idrettsfag ved Linderud videregående skole (nå Bjerke videregående skole) fra 1981 til 1984. Hoff fikk studiestipend (scholarship) for å spille hockey for Michigan State University, og i 1986 vant Hoff det amerikanske studentmesterskapet med Michigan State «Spartans». Han fikk utdannelse og nyttig spillerfaring i USA. Hoff signerte med Furuset Ishockey da han kom hjem til Norge. Etter sesongen 1990–1991 fikk han Gullpucken for sitt spill, og laget (Furuset) kom til finalen i NM. I 1994–1995 spilte Hoff for Spektrum Flyers. Hoff var kaptein for Vålerenga Ishockey i sesongen 1997–1998, og la opp i 1999.


=== Landslaget ===
Geir Hoff er notert med 75 offisielle landskamper for Norge. Han er tre ganger olympisk deltaker: Calgary 1988, Albertville 1992 og Lillehammer 1994.


=== Kuriosa ===
Espen Knutsen svarte på VG «Tett på nett» at Norges beste løpere gjennom tidene var Trond Magnussen og Geir Hoff


== Klubber ==
Hoff har spilt for følgende klubber: Hasle/Løren, Michigan State University, Furuset Ishockey IF, Västra Frölunda HC, Lillehammer IK,Spektrum Flyers og Vålerenga Hockey  


== Se også ==
Liste over kjente elever ved Bjerke videregående skole


== Referanser ==


== Eksterne lenker ==
(en) Geir Hoff – Olympedia 
(en) Geir Hoff – Sports-Reference (OL-resultater – arkivert) 
(en) Geir Hoff – Hockeydb.com
Electric Psalmbook

Electric Psalmbook er det andre albumet til det norske rockebandet BigBang. Albumet ble utgitt i 1999. I 1999 solgte frontfigur Øystein Greni Vespaen sin for å finansiere innspillingen av plata. Albumet ble gitt ut på eget plateselskap, Grandsport Records, ettersom ingen andre plateselskaper var interessert. 
På denne tiden var det mye turbulens innad i bandet, og de var i praksis oppløst da de spilte på by:Larm høsten 1999. Til deres store overraskelse ble de svært godt mottatt, og flere plateselskaper meldte sin interesse. De endte med å signere en platekontrakt med Warner, og Electric Psalmbook ble gitt ut på nytt samme høst.


== Oversikt ==
«Volume Or Tone» og «Wild Bird» (live) er to bonusspor lagt til på Warner-utgivelsen. Mens Grandsport Records-utgaven (Øystein Grenis uavhengige plateselskap) slutter med tittelsporet.
«Long Distance Man» er Øystein Grenis engelske omgjøring av «Nettenes prinsesse», skrevet og sunget på norsk av Thor Sigbjørn Greni, men komponert av Egil Berg, begge fra Undertakers Circus. Den originale sangen var tilgjengelig på albumet Ragnarock, utgitt i februar 1973 på Polydor Records. En live-versjon av Øysteins versjon fra Rockefeller 2001, ble utgitt på EP-en Smiling For i 2001, sammen med 4 nye låter. I 2003, ble sangen inkludert på den elektriske disken av live-albumet Radio Radio TV Sleep og som en duet med – Thors datter og Øysteins søster – Taran Greni på den akustiske disken og DVD-utgivelsen av albumet.
En tidlig versjon av «How Do You Do?» ble utgitt i 1997 sammen med «Something Better», på en limitert vinylsingle.


== Sporliste ==
«Wild Bird» – 3:12
«Something Special» – 4:12
«Still Have the Time» – 4:28
«So In Love» – 3:03
«How Do You Do?» – 3:23
«In Love With You» – 3:25
«Major Pronin» – 2:19
«Make a Circle» – 3:34
«Reflection» – 3:50
«Long Distance Man» (Undertakers Circus instrumental cover) – 4:33
«Electric Psalmbook» – 3:50
«Volume Or Tone» (bonusspor) – 3:46
«Wild Bird» (live på Norwegian Wood '99) (bonusspor) – 4:41


== Personell ==


=== Bigbang ===
Øystein Greni - sang, gitar, låtskriver
Erik Tresselt - bass
Kristian Syvertsen - trommer


=== Øvrige ===
Nils Bjarne Kvam - produsent, fotograf
Lars Lundevall - produsent på Volume or Tone
Martin Horntveth - trommer/perkusjon/bakgrunnvokal, trekkspill på Electric Psalmbook
Christer Engen - trommer/perkusjon på Wild Bird, bakgrunnvokal på So In Love og How Do You Do
Vegar Bakke - orgel på So In Love
Knut Schreiner - gitar på Long Distance Man
Kai Andersen - tekniker
Vidar Lunden - tekniker på Volume or Tone
Arne Kristian Dypvik - tekniker på Wild Bird
Øystein Halvorsen - tekniker på Wild Bird
Stig Morten Sørheim - miksing
Ola Johansen - mastering
Jan Inge Janbu - artwork
Rob Erickson - fotograf
Alexander Kayiambakis - fotograf
Dimitri Kayiambakis - coverdesign


== Eksterne lenker ==
(en) Electric Psalmbook på Discogs 
(en) Electric Psalmbook på MusicBrainz
Leppefisker

Leppefisker er en stor familie av saltvannsfisker, som lever i alle tropiske og tempererte hav. Mange har kraftige farger, og det er som regel stor forskjell på fargetegningene mellom kjønnene. Mange leppefisker er «pussefisker», det vil si at de plukker parasitter fra huden, gjellene, og til og med munnen hos større fisker. Dette utnyttes i forbindelse med oppdrett av laks, hvor leppefiskene brukes til å holde bestanden av lakselus nede.
En fylogenetisk undersøkelse fra 2005 viser at Odacidae og papegøyefiskene hører til blant leppefiskene. En velger likevel å følge en mer tradisjonell inndeling her.


== Nordeuropeiske arter ==
Berggylt (Labrus bergylta)
Bergnebb (Ctenolabrus rupestris)
Brungylt (Acantholabrus palloni)
Blåstål (og rødnebb) (Labrus mixtus)
Gressgylt (Centrolabrus exoletus)
Grønngylt (Symphodus melops)
Junkergylt (Coris julis)


== Slekter ==

Acantholabrus
Achoerodus
Ammolabrus
Anampses
Anchichoerops
Austrolabrus
Bodianus
Centrolabrus
Cheilinus
Cheilio
Choerodon
Cirrhilabrus
Clepticus
Conniella
Coris
Ctenolabrus
Cymolutes
Decodon
Diproctacanthus
Doratonotus
Dotalabrus
Epibulus
Eupetrichthys
Frontilabrus
Gomphosus
Halichoeres
Hemigymnus
Hologymnosus
Iniistius
Julichthys
Labrichthys
Labroides
Labropsis
Labrus
Lachnolaimus
Lappanella
Larabicus
Leptojulis
Macropharyngodon
Malapterus
Minilabrus
Nelabrichthys
Notolabrus
Novaculichthys
Novaculoides
Ophthalmolepis
Oxycheilinus
Oxyjulis
Paracheilinus
Parajulis
Pictilabrus
Polylepion
Pseudocheilinops
Pseudocheilinus
Pseudocoris
Pseudodax
Pseudojuloides
Pseudolabrus
Pteragogus
Semicossyphus
Stethojulis
Suezichthys
Symphodus
Tautoga
Tautogolabrus
Terelabrus
Thalassoma
Wetmorella
Xenojulis
Xiphocheilus
Xyrichtys


== Referanser ==


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 
Moen, Frank Emil (2003). Dyreliv i havet - Nordeuropeisk marin fauna (3 utg.). Kristiansund: KOM Forlag. ISBN 82-90823-54-1. 
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) leppefisker – oversikt og omtale av artene i WORMS-databasen 
(en) leppefisker i Encyclopedia of Life 
(en) leppefisker i Global Biodiversity Information Facility 
(no) leppefisker hos Artsdatabanken 
(sv) leppefisker hos Dyntaxa 
(en) leppefisker hos Fossilworks 
(en) leppefisker hos ITIS 
(en) leppefisker hos NCBI 
(en) Kategori:Labridae – bilder, video eller lyd på Wikimedia Commons 
Labridae – detaljert informasjon på Wikispecies 
(en) Family Labridae - Wrasses - FishBase
Xihu

Xihu har også andre betydninger.Xihu (kinesisk: 西湖; pinyin: Xīhú, = Vestsjøen) i Hangzhou i Zhejiang er en innsjø som er blant Folkerepublikken Kinas fremste turistmagneter og reisemål for bryllupsreisende.


== Geografi ==
Sjøen omkranses av høydedrag på tre sider. Middeldybden er på 3 meter og vannvolumet er om lag 14.290.000 kubikkmeter. Sjøen deles opp i fem områder av veibankene Gu Shan, Bai, Su og Yanggong. To er oppkalt etter fremstående diktere som virket som mandariner i Hangzhou.

Sudi (苏堤), oppkalt etter Su Dongpo
Baidi (白堤), oppkalt etter Bai JuyiDe avgrensende vannområder kalles Ytre vestsjøen (外西湖), Vestre indre sjø (西里湖, 后西湖 eller 后湖), Nordre indre sjø (北里湖 eller 里西湖), Lille søndre sjø (小南湖 eller 南湖) og Yuesjøen (岳湖). Ytre vestsjøen er den største.
Gu Shan eller Guhøyden er den største naturlige øya i sjøen. Veibankene Su og Bai går tvers over sjøen. Tre mindre kunstige øyer, Xiao Ying Zhou (小瀛洲), Hu Xin Ting (湖心亭) og Ruan Gong Dun (阮公墩), ligger i midten av Ytre vestre sjø. På dette vis blir den grunnleggende layouten én høyde, to veibanker, tre øyer og fem små sjøer.
Xihu er kjent ikke bare for sitt pittoreske landskap, den forbindes også med mange lærde menn, nasjonalhelter og revolusjonære martyrer, og knytter seg derfor til mange aspekter av kinesisk kultur. Til dette tilkommer mange svært gamle bygninger, steingrotter og innrissede tablåer i omgivelsene; blant disse er noen av de fremste av Kinas nasjonalskatter, av betydelig kunstnerisk verdi.
I mange kinesiske byer har det blitt anlagt kopier av Vestsjøen. Det skal finnes i alt 36 av dem i Kina, og dessuten er det også noen i Japan.


== Tilblivelse ==
Ifølge legenden ble sjøen til da en føniks og en drage kjempet om en kostbar perle. Perlen glapp for dem begge, den falt ned på bakken og ble til Vestsjøen.
En mindre poetisk skapelsesberetning går ut på at sjøen en gang, frem til 700-tallet, var en dyp utbuktning av elven Qiantang, som nå har sitt løp tre kilometer lenger øst. Under Tangdynastiet ble elven rettet ut ved at bukten ble inndemmet, og en bred sandbanke bygd opp imellom. Det var også på denne tiden at bukten/sjøen ble drenert slik at den fikk en jevn dybde på om lag 1,5 meter. Siden har sjøen blitt ytterligere fordypet.


== Eksterne lenker ==
Vestsjøen, den sørlige bredd
Vestsjøen, den nordlige bredd


== Billedgalleri ==
Molde kirkegård

Molde kirkegård ligger sentralt i Molde. Kirkegården er byens eldste i og er delt i Øvre kirkegård og Nedre kirkegård av Margareta Dahls gate.
På Nedre kirkegård står et kapell som ikke lenger er i bruk. Blant gravminnene er minnesmerker over amtmann Hilmar Meincke Krohg og bladmannen Isak R. SætherKirkegården ligger nær sentrum av byen og har bare plass for nye urne-graver. Kister kan kun settes ned i eldre familiegraver.


== Referanser ==


== Eksterne lenker ==
Molde kirkelige fellesråd: Gravfelt på Øvre kirkegård
Molde kirkelige fellesråd: Gravfelt på Nedre kirkegård
Skeisdalen

Skeisdalen er en omtrent fire kilometer lang dal i Gjemnes kommune. Landbruk er hovednæring i bygda. 
Dalen går omtrent rett sørover fra Øre, som ligger ved Batnfjorden. Helt nede ved fjorden ligger Øre kirke og Ørestua.
På Teigen finnes et bygdemuseum. 
Lengst inne i dalen, i sør, ligger Larssetra, herfra går en gammel vei (sti) over fjellet til Heggem på Osmarka. Dalen ender i fjellet Dua (798 meter).
Dalen har en forekomst av serpentinitt. Tidligere var det gruvdrift og uttak av blokkstein, men virksomheten er nedlagt.
NOAH (andre betydninger)

NOAH har flere betydninger:

NOAH (norsk dyrerettighetsorganisasjon)
Norwegian Adapted Hawk (norsk våpensystem)
NOAH (selskap), norsk selskap for avfallshåndtering


== Se også ==
Noah (Noa), sagnskikkelse i den jødiske, kristne og muslimske myten om syndfloden
Noah (navn)